વર્તમાન સમયમાં રૂપિયો ડોલર સામે ખાસ્સો નબળો પડવા છતાં અનેક ઈમર્જિંગ માર્કેટ કરન્સી કરતાં તેનું પરફોર્મન્સ સારું રહ્યું છે. આર્જેન્ટિનાની કરન્સી પેસો, તુર્કીની લિરા, બ્રાઝિલની રિયાલ અને સાઉથ આફ્રિકન રેન્ડ કરતાં રૂપિયો ઓછો ઘસાયો છે. આર્જેન્ટાઈન પેસો 104 ટકા તૂટીને 37.94 થયો છે. તુર્કિશ લિરા 70 ટકા ઘટીને 6.44 ટકા થઈ છે. બ્રાઝિલિયન રિયાલ 25 ટકા તૂટીને 4.15 થઈ છે. સાઉથ આફ્રિકન રેન્ડ 22 ટકા ઘટીને 15.07 થઈ છે. છેલ્લાં એક વર્ષ, ત્રણ વર્ષ કે પાંચ વર્ષનું પરફોર્મન્સ જોઈએ તો પણ રૂપિયો આ તમામ કરન્સી કરતાં આઉટપરફોર્મર રહ્યો છે. છેલ્લાં ત્રણ વર્ષમાં રૂપિયો 8 ટકા નબળો પડ્યો છે, પાંચ વર્ષમાં 9 ટકા નબળો પડ્યો છે. ત્રણ વર્ષમાં પેસો 300 ટકા અને પાંચ વર્ષમાં 500 ટકાથી વધુ તૂટ્યો છે. લિરા એક વર્ષમાં 100 ટકા અને પાંચ વર્ષમાં 200 ટકા, રિયાલ અનુક્રમે 10 ટકા અને 70 ટકા તૂટ્યો છે.